Palauli

Palauli er et av Samoas elleve distrikter. Det består av to seksjoner sør på øya Savai'i (atskilt fra hverandre av en eksklave av Satupa'itea), og er med sine 523 km² Samoas største distrikt. Det hadde i folketellinga i 2001 8 984 innbyggere. Geologiske formasjoner av lavarør har skapt Taga-blåsehullene på kysten ved landsbyen Taga. Disse er en turistattraksjon. Palauli grenser til Fa'asaleleaga i øst, Gaga'emauga i nordøst, Gaga'ifomauga i nord og Satupa'itea i vest samt en eksklave av Satupa'itea i midten av Palauli.